မစ္ဆရိသုတ်

(၂)သုတ်ရှိပါသည်။ -သံ၊၁၊၁၇-၉။ သံ၊မြန်၊၁၊၁၇-၈။ သံ၊ဋ္ဌ၊၁၊၅၆-၈။ သံ၊ဋီ၊၁၊၁၀၁-၃။ -သံယုတ္တနိကာယ၊ သဂါထာဝဂ္ဂသံယုတ္တ၊ ၁-ဒေဝတာသံယုတ္တ၊ ၄-သတုလ္လပကာယိကဝဂ္ဂ၊ ဒုတိယသုတ်။ ဘုရားရှင် ကောသလနိုင်ငံ ... သီတင်းသုံးတော်မူနေစဉ် သတုလ္လပကာယိကာ နတ်သားခြောက်ယောက်တို့ ရောက်ရှိလာကြပြီး ဒါနကောင်းမှုနှင့်ဆက်စပ်နေသော ဂါထာတို့ဖြင့် ဘုရားရှင်အား လျှောက်ထားကြပုံကို ပြဆိုသည့်သုတ်။ အဋ္ဌကထာ, ဋီကာတို့၌ ဖွင့်ဆိုချက်များရှိပါသည်။ -သံ၊၁၊၃၁-၂။ သံ၊မြန်၊၁၊၃၁-၂။ သံ၊ဋ္ဌ၊၁၊၈၄-၆။ သံ၊ဋီ၊၁၊၁၂၆-၇။ -သံယုတ္တနိကာယ၊ သဂါထာဝဂ္ဂသံယုတ္တ၊ ၁-ဒေဝတာသံယုတ္တ၊ ၅-အာဒိတ္တဝဂ္ဂ၊ နဝမသုတ်။ ဘုရားရှင် ကောသလနိုင်ငံ ... သီတင်းသုံးတော်မူနေစဉ် နတ်သား တစ်ယောက် ရောက်လာပြီး နှမြောစေးနှဲသူ၊ သဝန်တိုသူ၊ စဉ်းလဲကောက်ကျစ်သူ၊ ဘေးကိုပြ၍ ခြိမ်းခြောက်သူ၊ အလှူရှင်တို့၏အလှူကို နှောင့်ယှက်သူများ၏ အကျိုး အပြစ်ကိုလည်းကောင်း၊ ရတနာသုံးပါးကို ကြည်ညိုလေးစားသူတို့ ရရှိခံစားရအကျိုး အာနိသင်တို့ကိုလည်းကောင်း မေးမြန်းလျှောက်ထားခြင်းကြောင့် ဘုရားရှင် ဖြေကြားတော်မူသည့်သုတ်။ အဋ္ဌကထာ, ဋီကာတို့၌ ဖွင့်ဆိုချက်များရှိပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်